text: Sıtu guxəẋuə kontinentiṯım tes şıhərıⱬım i zıpɫıhıᵽə nəẋ ehəⱬaxəm yaşış, iɫəs 400-m nəblağəḵə Uəsmən qəralığuəm i paştıhxər şıpsəua, Evropə muzeyxəm yaşışu nəẋıbə dıdə zəḵuaḻəxəm xabžə Topkapı uardəunər, Vizantiem i «dışə ḻəṩığuəm» i damığəu yaṩauə şıta çlisə, 1453 ğəm məžjıtu yağəpsıža, İstambıl i vizantie-çıristən ɫəẋənəri, uəsmən-musɫımən zəmanri qıpxuəzıʔuatə Ayya-Sofiya muzeyr, tırku-isɫam arxitekturəm i kurıxıu yabž Sultanaxmet məžjıtır, Evropəmrə Aziemrə ya zəxuaku dət, İstambıl ṯu izıṩıḵ, xı Ḟıćəmrə Mramorımrə zəpızıṩə Bosfor psı dəɫədaᵽər, abı i ɫənıquiṯır zəpızıṩə ɫəmıž teɫıjiṯır, məžjıt bžığənšəxər, zıpɫıhıᵽə ğuəzəjəxər zəbğəɫağunır… Abı psəm zışiğəpsəxu qudeyuəqım qızərısşıẋur, aṯə ui qəuhım zezığəuⱬın, duneym xuiʔə epɫıḵəm zezığəubğun, ğaṩəm xəpṩıḵır nəẋ kuu zıṩın, nəğuəṩ ɫəpq i şıʔəḵə-psəuḵəm uşızığəğuəzən kuəd uşrohəḻəri, araş nəẋışhər.